Վարդգես Օվյան

Վարդգես Վազգենի Օվյան (), հայ արձակագիր, հրապարակախոս, ԽՍՀՄ գրողների միության անդամ 1988 թվականից, Վազգեն Օվյանի որդին։

 Կենսագրություն 
Ծնվել է 1959 թվականի նոյեմբերի 4-ին՝ Ստեփանակերտում։ Ավարտել է տեղի մանկավարժական ինստիտուտի բանասիրական ֆակուլտետը։ 1988 թ.-ից եղել է ԽՍՀՄ գրողների միության անդամ։ Աշխատել է հանրապետական «Խորհրդային Ղարաբաղ» («Արցախ», «ԼՂ Հանրապետություն») պաշտոնաթերթում՝ որպես թղթակից, բաժնի վարիչ, ապա՝ գլխավոր խմբագրի տեղակալ։

1992—1993 թթ. միաժամանակ եղել է Ասկերանի շրջանի «Խաչեն» շրջանային թերթի խմբագիրը։

1994—1996 թթ. ծառայել է ԼՂՀ պաշտպանության բանակում՝ որպես քաղբաժնի սպա, ապա՝ «Մարտիկ» թերթի պատասխանատու քարտուղար։

1997—1998 թթ. որպես հրատարակչական կենտրոնի ղեկավար աշխատել է Ստեփանակերտի պետական պոլիգրաֆ ձեռնարկությունում, 1999 թվականից՝ «10-րդ նահանգ», 2004—2006 թթ.՝ «Դեմո» հանրային թերթում՝ որպես պատասխանատու խմբագիր։

2009 թվականից «Նոր էջ» թերթի խմբագիրն է։

Տպագրվում է 1984 թվականից։ Հարյուրավոր պատմվածքների ու նովելների, դրամատիկական ստեղծագործությունների, բազմաթիվ հոդվածների հեղինակ է։ Տպագրվում է հայաստանյան և ղարաբաղյան թերթերումՎարդգես Օվյանի մասին Գրական կամուրջ կայքումՎարդգես Օվյանի մասին մամուլի խոսնակ կայքում։

 Տպագրված գրքերը 
 Մենախոսություն վերջին նստարանից (պատմվածքներ), Ստեփանակերտ, 1995 թ., 128 էջ։ 
 Կիսատ պատմվածքներս, տղան և ուրիշներ (պատմվածքներ), Ստեփանակերտ, 2005 թ., 132 էջ։ 
 Ձմեռային սերենադ (նովելներ, պատմվածքներ, դրամատիկական ստեղծագործություններ), Ստեփանակերտ, 2005 թ., 256 էջ։ 
 Կարմիր ծաղկաթերթեր, (նովելներ, պատմվածքներ, դրամատիկական ստեղծագործություններ, հոդվածներ), Ստեփանակերտ, 2007 թ., 224 էջ։

 Ծանոթագրություններ 

 Արտաքին հղումներ 
 Լրագրողական հանրագիտակ, Ստեփանակերտ, 2012 թ., էջ 286
 Կարմիր ծաղկաթերթեր, Ստեփանակերտ, 2007 թ., էջ 224

Կատեգորիա:Հայ արձակագիրներ
Կատեգորիա:Հայ հրապարակախոսներ